કાદિર – અરે કોઈ દાઝ બાઝ નહીં ઉતારે, તારો જીવ કાં તાળવે ચોંટી ગ્યો? કોંગ્રેસવાળાને ભલે કોઈ મારી નાખે તો પણ તેઓ કોઈને મારતા નથી, નકર તે દી સરઘસમાં દસ હજાર માણસોની ભીડમાં દસ-બાર સિપાઈની શી વિસાત કે બધાને મારી મારીને બેવડા વાળી દે. ચારનાં ઢીમ તો ત્યાં જ ઢળી ગ્યા’તા. પણ જોયું ને, ન કોઈએ સામનો કર્યો કે ન સામે હાથ ઉગામ્યો. તેમના જે મા’ત્મા છે તે આલા દરજાના ફકીર છે. તેમનો હુકમ એવો છે કે ચુપચાપ માર ખાઈ લો, લડો નહીં.